 Aidha alisema kuwa Programu hii ya Umoja wa Mataifa itasaidia sana katika kuongeza vyanzo vya kuzalisha umeme kwani inafanana sana na ile ya kwetu ya Taifa ambapo tutazalisha umeme mwingi kutokana na Gesi, Makaa ya Mawe,Umeme wa maporomoko ya Maji, Umeme wa Jua, Joto Ardhi na Mabaki ya mimea na kwa hivi tutafanikisha kujenga nchi ya viwanda kwa sababu tuna miradi ambayo itahakikisha uwepo wa umeme wa uhakika kwa ajili ya uchumi wa Taifa letu. 